દરમિયાન ભાજપે આ વખતે મુંબઈગરાઓને વહીવટમાં પારદર્શિતા લાવવાના વાયદા સાથે ચૂંટણી લડી હતી. તેમજ ભ્રષ્ટાચારને અંકુશમાં લાવવાની ખાતરી આપી હતી. જ્યારે બીજી તરફ શિવસેનાની કમિશનના રેટની નીતિ જગજાહેર છે તેથી જ તે સોનાનાં ઈંડાં આપે તેવી મુરઘી સમાન મુંબઈ મહાનગરપાલિકામાં સત્તા ગુમાવવા માગતી નથી. અને તેથી જ શિવસેના મેયર પદ માટે કોંગ્રેસ અને એનસીપી સાથે હાથ મિલાવવા તૈયાર હોવાનું ચર્ચાઈ રહ્યું છે. ત્યારે હવે મેયર પદના મામલે આગામી દિવસોમાં શુ થાય છે? તે અંગે હાલ અનેક અટકળો ચાલી રહી છે.